[bookmark: _Hlk151044530]VENDIM
Nr. 135, datë 6.3.2024

PËR PËRCAKTIMIN E KRITEREVE, TË PROCEDURAVE TË KËRKESËS, TË RREGULLAVE TË KRYERJES SË VERIFIKIMEVE DHE KONTROLLEVE TË NEVOJSHME PËR FITIMIN E SHTETËSISË SHQIPTARE KUR REPUBLIKA E SHQIPËRISË KA INTERES KOMBËTAR APO INTERES NË FUSHËN E ARSIMIT, SHKENCËS, ARTIT, KULTURËS DHE SPORTIT

[bookmark: _Hlk85407688]Në mbështetje të nenit 100 të Kushtetutës dhe të pikës 3, të nenit 9, të ligjit nr. 113/2020, “Për shtetësinë”, me propozimin e ministrit të Brendshëm, të ministrit të Arsimit dhe Sportit dhe të ministrit të Ekonomisë, Kulturës dhe Inovacionit, Këshilli i Ministrave

VENDOSI:

[bookmark: _Hlk85410242]KREU I
PËRKUFIZIME

1. Për qëllime të këtij vendimi, termat e mëposhtëm kanë këto kuptime:
a) “Program i veçantë i shtetësisë në fushën e arsimit, shkencës dhe sportit”, tërësia e dispozitave normative, e kritereve teknike, mbi bazën e të cilave një kontribut i një shtetasi të huaj në fushën e arsimit, shkencës dhe sportit do të vlerësohet si kontribut me interes kombëtar për shtetin shqiptar dhe me anë të të cilit mund të fitohet shtetësia shqiptare;
b) “Program i veçantë i shtetësisë në fushën e artit dhe kulturës”, tërësia e dispozitave normative, e kritereve teknike, kulturore dhe artistike, mbi bazën e të cilave një kontribut i një shtetasi të huaj do të vlerësohet si kontribut me interes në fushën e artit e të kulturës për shtetin shqiptar dhe me anë të të cilit mund të fitohet shtetësia shqiptare;
c) “Program i veçantë i shtetësisë në fushën e interesit kombëtar”, tërësia e dispozitave normative, mbi bazën e të cilave do të vlerësohet kontributi i një shtetasi të huaj me interes kombëtar për shtetin shqiptar dhe me anë të cilit mund të fitohet shtetësia shqiptare;
ç) “Kërkesë për fitimin e shtetësisë shqiptare”, kërkesa e paraqitur nga kërkuesi për fitimin e shtetësisë, vetë ose nëpërmjet një përfaqësuesi me prokurë, në bazë të formatit sipas aneksit 1, që i bashkëlidhet këtij vendimi dhe është pjesë përbërëse e tij;
d) “Kërkues”, çdo shtetas i huaj, i cili plotëson kriteret teknike dhe kërkon për fitimin e shtetësisë shqiptare, sipas programeve të veçanta në fushat e arsimit, shkencës, sportit, artit apo kulturës;
dh) “Vlerësim kontributi”, shkresa e arsyetuar, me anë të së cilës ministria përgjegjëse për arsimin, shkencën dhe sportin ose artin dhe kulturën vlerëson kontributin e kërkuesit për t’u bërë pjesë e programeve të veçanta të shtetësisë.

KREU II
[bookmark: _Hlk85410433]KRITERET PËR FITIMIN E SHTETËSISË SHQIPTARE NË BAZË TË PROGRAMEVE TË VEÇANTA TË SHTETËSISË ME INTERES NË FUSHËN E ARSIMIT, SHKENCËS, ARTIT, KULTURËS DHE SPORTIT

Ka të drejtë të kërkojë për t’u përfshirë në programin e veçantë shtetasi i huaj (në vijim kërkuesi), që plotëson këto kritere:
1. Ka mbushur moshën 18 vjeç;
2. Ka zotësi për të vepruar;
3. Nuk ka qenë i dënuar me vendim gjyqësor të formës së prerë në shtetin e vet, në Republikën e Shqipërisë ose në ndonjë shtet të tretë për vepra penale, për të cilat ligji shqiptar parashikon dënime me jo më pak se 3 (tre) vjet heqje lirie. Përjashtim nga ky rregull bëhet vetëm në ato raste kur vërtetohet se dënimi është dhënë për motive politike;
4. Nuk përbën kërcënim për sigurinë kombëtare dhe rendin publik të Republikës së Shqipërisë;
5. Nuk rezulton i regjistruar si person me rekorde kriminale në listat e organizatave ndërkombëtare, partnere të sigurisë;
6. Deklaron se do të banojë në territorin e Republikës së Shqipërisë për një periudhë të paktën 3 (tre) muaj gjatë 5 (pesë) vjetëve nga miratimi i kërkesës;
7. Ka kontribut të veçantë në fushat e arsimit, shkencës, artit, kulturës dhe sportit;
8. Nuk është subjekt i masave shtrënguese ndërkombëtare, të pranuara nga Republika e Shqipërisë.
[bookmark: _Hlk85410555]
KREU III
KËRKESA TË PËRGJITHSHME PËR FORMËN DHE PARAQITJEN E KËRKESËS PËR FITIMIN E SHTETËSISË SHQIPTARE NË BAZË TË PROGRAMEVE TË VEÇANTA TË SHTETËSISË NË FUSHËN E ARSIMIT, SHKENCËS, ARTIT, KULTURËS DHE SPORTIT

1. Kërkesa për fitimin e shtetësisë shqiptare, në bazë të programeve të veçanta të shtetësisë, bëhet në bazë të formatit të kërkesës, sipas aneksit 1, që i bashkëlidhet të këtij vendimi. 
2. Dokumentet shoqëruese duhet të jenë në gjuhën shqipe ose të përkthyera me deklaratën e nënshkruar të përkthyesit zyrtar ose me vërtetim nga noteri.
3. Kërkesa për përfshirjen në programet e veçanta të shtetësisë paraqitet në Agjencinë për Hartimin e Programeve të Veçanta të Shtetësisë (në vijim “AHPVSH”) nga vetë kërkuesi ose përfaqësuesi me prokurë.
4. Në çdo rast, kërkesa për fitimin e shtetësisë në bazë të programeve të veçanta të shtetësisë shqiptare, e paraqitur prej përfaqësuesit me prokurë në emër të kërkuesit duhet të nënshkruhet nga vetë kërkuesi për sa i përket të dhënave, deklarimeve të lidhura ngushtësisht me kërkuesin, në emër të të cilit paraqitet kërkesa.
5. Kërkesa për fitimin e shtetësisë shqiptare duhet të përmbajë:
a) emrin, atësinë, mbiemrin, datëlindjen, vendlindjen, vendbanimin ose vendqëndrimin e kërkuesit;
b) tregimin e fakteve dhe të rrethanave që mbështesin kontributin, në bazë të programeve të veçanta për fitimin e shtetësisë.
6. Në rast se rezulton që kërkesa për fitimin e shtetësisë nuk përmban elementet e mësipërme, kjo përbën shkak për mospranimin e saj.

KREU IV
DOKUMENTET E NEVOJSHME PËR PARAQITJEN E KËRKESËS PËR FITIMIN E SHTETËSISË, SIPAS PROGRAMEVE TË VEÇANTA TË SHTETËSISË ME INTERES NË FUSHËN E ARSIMIT, SHKENCËS, ARTIT, KULTURËS DHE SPORTIT

1. Për të provuar plotësimin e kritereve, duhet të paraqiten këto dokumente:
a) kërkesë individuale për fitimin e shtetësisë shqiptare drejtuar AHPVSH-së, nënshkruar personalisht nga kërkuesi, sipas formatit të përcaktuar në aneksin 1, që i bashkëlidhet këtij vendimi;
b) kopje e njësuar me origjinalin e dokumentit të identifikimit;
c) Certifikatë personale e kërkuesit ose dokumenti i barasvlershëm, i lëshuar sipas legjislacionit të shtetit përkatës;
ç) 3 (tri) fotografi, format dokumenti pasaporte, me përmasa 5 cm x 4 cm, të cilat duhet të jenë bërë jo më përpara se 6 (gjashtë) muaj nga data e kërkesës, të marrë në plan me sfond të bardhë, të fokusuar dukshëm dhe qartë. Fotografia duhet të tregojë personin përballë, me shprehje neutrale dhe sytë të hapur e të dukshëm;
d) vetëdeklarim se nuk ka qenë i dënuar me vendim të formës së prerë në shtetin e origjinës, në Republikën e Shqipërisë ose në ndonjë shtet të tretë për vepra penale, për të cilat ligji shqiptar parashikon dënime jo më pak se 3 (tre) vjet heqje lirie, sipas formatit të kërkesës për fitimin e shtetësisë, sipas aneksit 1, që i bashkëlidhet këtij vendimi;
dh) vetëdeklarim se disponon mjete financiare të mjaftueshme për jetesë në Republikën e Shqipërisë, sipas formatit të kërkesës për fitimin e shtetësisë, dhënë në aneksin 1, bashkëlidhur vendimit;
e) vetëdeklarim se do të banojë në territorin e Republikës së Shqipërisë për një periudhë të paktën 3 (tre) muaj gjatë 5 (pesë) vjetëve nga miratimi i kërkesës, sipas formatit të kërkesës për fitimin e shtetësisë, dhënë në aneksin 1, bashkëlidhur vendimit;
ë) dëshmi për arritje të shquara në fushën përkatëse që kërkuesi sjell për shtetin shqiptar, lëshuar nga autoritetet kompetente, si kopje të çmimit/eve ose vlerësimit/eve ose titullit/ujve, nëse është e zbatueshme;
f) rekomandime për merita dhe arritje të veçanta në fushën ku kërkuesi ka kontribut, sipas programeve të veçanta të shtetësisë, lëshuar nga autoritete kompetente ose nga personalitete të fushës apo çdo vlerësim ose rekomandim tjetër, që shërben në mbështetje të kërkesës;
g) deklaratë se informacionet e dhëna prej tij janë të vërteta dhe të sakta, sipas formatit të kërkesës për fitimin e shtetësisë, dhënë në aneksin 1, bashkëlidhur vendimit, si dhe deklarimin se kërkuesi është i vetëdijshëm që deklarimi i të dhënave të rreme e ngarkon deklaruesin me përgjegjësi penale, sipas Kodit Penal, dhe nëse ndodh kjo, përbën shkak ligjor për heqjen e shtetësisë së dhënë.
2. Dokumentet origjinale ose, sipas rastit, kopjet e njësuara të tyre, lëshuar nga organet shtetërore të vendit të origjinës së kërkuesit, duhet të jenë të vërtetuara dhe të legalizuara, në bazë të detyrimeve që rrjedhin nga marrëveshjet ndërkombëtare.
3. Dokumentacioni që i bashkëlidhet kërkesës për fitimin e shtetësisë, sipas programeve të veçanta të shtetësisë, duhet të jetë lëshuar brenda 6 (gjashtë) muajve të fundit, afat vlefshmërie ky i përllogaritur nga dita e regjistrimit të kërkesës pranë AHPVSH-së, me përjashtim të dokumenteve që janë të pandryshueshme në përmbajtjen e tyre.
4. Kërkesat për shtetësi pranohen e përpunohen me kusht që të jenë paraqitur sipas formës së kërkuar, të përmbajnë gjenealitetet dhe nënshkrimin e kërkuesit, si dhe të shoqërohen me dokumentet e nevojshme e mandatpagesën, sipas tarifave të miratuara.

KREU V
[bookmark: _Hlk85410912]PROCESI I VERIFIKIMIT DHE VLERËSIMIT TË KËRKESAVE PËR FITIMIN E SHTETËSISË, SIPAS PROGRAMEVE TË VEÇANTA TË SHTETËSISË ME INTERES NË FUSHËN E ARSIMIT, SHKENCËS, ARTIT, KULTURËS DHE SPORTIT

1. Pas depozitimit të kërkesës dhe dokumentacionit, AHPVSH-ja, brenda 7 (shtatë) ditëve bën verifikimin paraprak për plotësimin e kushteve formale, të parashikuara në kreun III, të këtij vendimi, si dhe verifikon nëse kërkuesi plotëson kërkesat teknike, vlefshmërinë dhe ligjshmërinë e dokumentacionit të paraqitur.
2. Në rast se kërkesa nuk plotëson kushtet formale ose kërkesat teknike apo ka mangësi në vlefshmërinë dhe ligjshmërinë e dokumentacionit, AHPVSH-ja ia kthen atë kërkuesit për plotësimin e të metave, brenda një afati prej jo më shumë se 30 (tridhjetë) ditësh.
3. Pasi AHPVSH-ja verifikon paraprakisht se kërkesa i përmbush kushtet formale, plotëson kërkesat teknike, vlefshmërinë dhe ligjshmërinë e dokumentacionit, kryen veprimet, si më poshtë vijon:
a) kryen verifikimet përkatëse për sigurinë kombëtare dhe rendin publik në mënyrë zyrtare nëpërmjet Shërbimit Informativ të Shtetit dhe Drejtorisë së Përgjithshme të Policisë së Shtetit;
b) i kërkon në mënyrë shkresore ministrisë përgjegjëse për arsimin, shkencën, sportin ose për artin dhe kulturën, në varësi të kontributit të kërkuesit, të vlerësojë kontributin e tij, duke i bashkëlidhur kopje të dëshmive dhe akteve të tjera vlerësuese të arritjeve të depozituara nga kërkuesi;
c) ministria përgjegjëse brenda 7 (shtatë) ditëve nga kërkesa për vlerësim kontributi, i përcjell AHPVSH-së në mënyrë zyrtare shkresën e arsyetuar, me të cilin vlerëson se kontributi i kërkuesit përbën interes për shtetin shqiptar, sipas formatit të përcaktuar në aneksin 2, që i bashkëlidhet këtij vendimi).
4. Në rast se ministria përgjegjëse vlerëson se kontributi i shtetasit të huaj përbën interes për Republikën e Shqipërisë, AHPVSH-ja vazhdon me procesin e shqyrtimit të kërkesës për fitimin e shtetësisë shqiptare, sipas programeve të veçanta të shtetësisë.
5. AHPVSH-ja, pasi shqyrton kërkesën lidhur me përputhshmërinë e kritereve teknike për fitimin e shtetësisë, vlefshmërinë dhe formën e rregullt ligjore të dokumentacionit, merr konfirmimet zyrtare të verifikimeve të sigurisë dhe të pastërtisë së figurës nga autoritetet kompetente, si dhe vlerësimin pozitiv të kontributit të kërkuesit nga ana e ministrisë përgjegjëse, përgatit një relacion drejtuar ministrit përgjegjës për rendin e sigurinë publike për plotësimin e kritereve ligjore nga ana e kërkuesit.
6. Ministri përgjegjës për rendin dhe sigurinë publike, pas vlerësimit të relacionit për plotësimin e kritereve ligjore, i përcjell Presidentit të Republikës propozimin për fitimin e shtetësisë shqiptare, sipas programeve të veçanta.
7. Në rast se përgjigjet zyrtare të verifikimeve të sigurisë dhe të pastërtisë së figurës nga autoritetet kompetente vlerësojnë se kërkuesi përbën kërcënim për rendin publik dhe sigurinë kombëtare ose në rast se ministria përgjegjëse vlerëson se kontributi i kërkuesit nuk përbën interes në fushat e përcaktuara në këtë vendim për Republikën e Shqipërisë, AHPVSH-ja përgatit një relacion informues drejtuar ministrit përgjegjës për rendin e sigurinë publike për mosplotësimin e kritereve teknike nga kërkuesi.
8. Ministri përgjegjës për rendin e sigurinë publike, pas vlerësimit të relacionit dhe konstatimit të mosplotësimit të kritereve teknike, refuzon kërkesën për fitimin e shtetësisë.
9. AHPVSH-ja njofton kërkuesin në adresën e deklaruar në formularin e kërkesës për refuzimin e kërkesës për fitimin e shtetësisë shqiptare.

KREU VI
[bookmark: _Hlk151375381]RREGULLAT E KRYERJES SË VERIFIKIMEVE DHE KONTROLLEVE TË NEVOJSHME PËR FITIMIN E SHTETËSISË SHQIPTARE KUR REPUBLIKA E SHQIPËRISË KA INTERES KOMBËTAR

1. Në rastet kur Republika e Shqipërisë ka interes kombëtar, institucioni i Presidentit ose Kryeministria apo ente të autorizuara prej tyre paraqesin kërkesën për fitim shtetësie, sipas programeve të veçanta të shtetësisë pranë Ministrisë së Brendshme (AHPVSH), e cila duhet të përmbajë gjenealitetet e individit.
2. AHPVSH-ja kryen procedurën e përshpejtuar të verifikimeve përkatëse për sigurinë kombëtare dhe rendin publik në mënyrë zyrtare nëpërmjet Shërbimit Informativ të Shtetit dhe Drejtorisë së Përgjithshme të Policisë së Shtetit.
3. AHPVSH-ja, pasi merr konfirmimet zyrtare të verifikimeve të sigurisë dhe të pastërtisë së figurës nga autoritetet kompetente, përgatit një relacion drejtuar ministrit përgjegjës për rendin e sigurinë publike për plotësimin e kritereve ligjore nga ana e kërkuesit.
4. Ministri përgjegjës për rendin dhe sigurinë publike, pas vlerësimit të relacionit për plotësimin e kritereve ligjore, i përcjell Presidentit të Republikës propozimin për fitimin e shtetësisë shqiptare, sipas programeve të veçanta.
5. Procedura e shqyrtimit të kërkesës për fitimin e shtetësisë, sipas programeve të veçanta kur Republika e Shqipërisë ka interes kombëtar, përfundon brenda 7 (shtatë) ditëve.

KREU VII
DISPOZITA TË FUNDIT

[bookmark: _Hlk151376502][bookmark: _GoBack]1. Vendimet e Këshillit të Ministrave nr. 205, datë 6.4.2022, “Për përcaktimin e kritereve, të procedurave të aplikimit, të rregullave të kryerjes së verifikimeve dhe kontrolleve të nevojshme për fitimin e shtetësisë shqiptare për kontribut të veçantë në fushën e arsimit, shkencës dhe sportit”, të ndryshuar, dhe nr. 151, datë 11.3.2022, “Për përcaktimin e kritereve, të procedurave të aplikimit, të rregullave të kryerjes së verifikimeve dhe kontrolleve të nevojshme për fitimin e shtetësisë shqiptare për kontribut të veçantë në fushën e artit e të kulturës”, shfuqizohen.
2. Ngarkohen ministri përgjegjës për rendin dhe sigurinë publike, ministri përgjegjës për arsimin dhe sportin, ministri përgjegjës për kulturën dhe Agjencia për Hartimin e Programeve të Veçanta të Shtetësisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

ANEKS 1
[image: ]
R E P U B L I K A  E  S H Q I P Ë R I S Ë
	MINISTRIA E BRENDSHME	

AGJENCIA E HARTIMIT TË PROGRAMEVE
 TË VEÇANTA TË SHTETËSISË

KËRKESË PËR FITIMIN E SHTETËSISË SHQIPTARE, SIPAS PROGRAMEVE TË VEÇANTA TË SHTETËSISË 
ALBANIAN CITIZENSHIP APPLICATION THROUGH SPECIAL CITIZENSHIP PROGRAMS

	Informacion i përgjithshëm
Informacioni dhe dokumentacioni jo i plotë ose i rremë do të vonojë procesimin e kërkesës dhe mund të çojë në refuzimin e saj. Plotësoni me kujdes dhe nënshkruani kërkesën.
Formulari i kërkesës së bashku me dokumentacionin shoqërues do të dorëzohet në Agjencinë e Hartimit të Programeve të Veçanta të Shtetësisë nga vetë kërkuesi ose përfaqësuesi i tij ligjor, dorazi ose nëpërmjet shërbimit postar.

Mbrojtja e të dhënave personale
Kontrolli, verifikimi dhe përpunimi i të dhënave personale të kërkuesit do të bëhet në përputhje me legjislacionin në fuqi të shtetit shqiptar për mbrojtjen e të dhënave personale.
Kontrolli i të dhënave përfshin verifikimin e identitetit të kërkuesit dhe bashkëpunimin me organet kompetente lidhur me verifikimin e të dhënave ndaj kërkuesit.
Përpunimi i ligjshëm i të dhënave personale bëhet duke respektuar dhe garantuar të drejtat e njeriut dhe në veçanti të drejtën e respektimit të jetës private.

Ky formular do të pranohet nëse:
1. Është plotësuar nga vetë kërkuesi, në dorëshkrim, me shkronja kapitale dhe pa korrigjime.
2.  Nuk ka rubrika të paplotësuara.
3.  Kërkuesi vendos emrin, mbiemrin dhe nënshkrimin në fund të çdo faqeje
	General information:
Incomplete or false information and documentation will delay the processing of the application and may lead to its rejection. Fill out the application carefully and sign it.
The application form together with the accompanying documentation will be submitted to the Agency for Drafting Special Citizenship Programs by the applicant himself or his legal representative, by hand or through the postal service. 

Protection of personal data:
The control, verification and processing of the applicant's personal data will be done in accordance with the legislation in force of the Albanian state for the protection of personal data.
The control of the data includes the verification of the identity of the applicant and the cooperation with the competent bodies related to the verification of the data on the applicant.
The legal processing of personal data is done respecting and guaranteeing human rights and in particular the right to respect for private life
This form will be accepted if:
1. It was completed by the applicant himself, in handwriting, with capital letters and without corrections.
2. There are no unfilled columns.
3. The applicant puts his name, surname and signature at the bottom of each page


	Seksioni I / Section 1

	
Unë po paraqes kërkesën për fitimin e shtetësisë shqiptare nëpërmjet programeve të veçanta të shtetësisë për kontribut të veçantë në fushën e:
I am applying for Albanian citizenship through special citizenship programs for special contribution in the field of:


	a) arsim / education   □
	b) shkencë / science                           □

	c) sport / sport           □
	d) art dhe kulturë / art and culture    □


	Seksioni II / Section 2

	Emri/ Name:
	

	Mbiemri/ Surname:
	

	Atësia/ father’s name:
	

	Amësia/ mothers name:
	

	Datëlindja/ date of birth:
	___/___/______

	Gjinia/ Sex:
	M  □ /    F □

	Gjendja civile/ marital status:
	

	Gjuha amtare/ native language:
	

	Dokument identifikimi / ID 
	Nr./No._________________   Datë/Date: ___/___/______

	Shtetësia e vendit të origjinës/ Nationality of country of origin:
	

	Vendlindja/ Birthplace:
	

	Vendbanimi/ Residency:  
	

	Email/ e-mail:	
	

	Telefon/ phone:  
	

	Shtetësi të tjera të fituara/ Other citizenships acquired:

	

	Shteti ku keni pasur qëndrim të ligjshëm 6 (gjashtë) muajt e fundit nga data e aplikimit/ 	The country where you have had legal residence for the last 6 (six) months from the date of application:


	Shtete të tjera ku keni pasur qëndrim të ligjshëm jo më pak se 6 (gjashtë) muaj brenda 3 (tre) viteve të fundit nga data e aplikimit/ Other countries where you have had legal residence for no less than 6 (six) months within the last 3 (three) years from the date of application:

	



	Seksioni III/ Section 3

	Arsyet e kërkesës për fitimin e shtetësisë shqiptare/ Reasons for applying for Albanian citizenship
Përshkruaj arsyet e aplikimit, faktet dhe rrethanat që mbështesin kërkimin për fitimin e shtetësisë shqiptare nëpërmjet programeve të veçanta të shtetësisë/ Describe the reasons for the application, the facts and circumstances that support the search for the acquisition of Albanian citizenship through special citizenship programs:

____________________________________________________________________
____________________________________________________________________
____________________________________________________________________
____________________________________________________________________
____________________________________________________________________
____________________________________________________________________________________________________________________________________________________________________________________________________________



	Seksioni IV / Section 4
Deklarime/ Statements

	1. Deklarimi i prezencës në territorin e Republikës së Shqipërisë/ Statement of presence in the territory of the Republic of Albania:

	
Unë/ I______________ deklaroj se në zbatim të legjislacionit në fuqi të shtetit shqiptar, për fitimin e shtetësisë shqiptare nëpërmjet programeve të veçanta të shtetësisë për kontribut të veçantë, pas fitimit të shtetësisë shqiptare do të banoj në territorin e Republikës së Shqipërisë, për një periudhë më të gjatë se 3 (tre) muaj gjatë 5 (pesë) viteve, në një banesë (pasuri të paluajtshme në shtetin shqiptar), të cilën do e disponoj/ 
declare that in compliance with the legislation in force of Albania, for obtaining Albanian citizenship through Special Programs for a special contribution, I will reside in the territory of the Republic of Albania, for a period longer than 3 (three) months during 5 (five) years, in an apartment (real estate in the Albanian state) as stated below:

a)	me kontratë qiraje/ rent                       □
b)	me titull pronësie/ own a property      □
c)	tjetër/other:  ________                       □

Unë/  I_____________ deklaroj se kam të ardhura të mjaftueshme për  të përballuar jetesën në Shqipëri/ declare that I have sufficent income to afford the living cost in Albania.



	2. Deklarim i gjendjes gjyqësore/ Statement of Judicial Status

	
Unë/ I ___________ deklaroj që/ Declare that: 

Kam qenë/ have been   □ 	/ nuk kam qenë/ have not been  □	

i dënuar me një vendim gjyqësor të formës së prerë në shtetin e origjinës, në Republikën e Shqipërisë ose në ndonjë shtet të tretë për vepra penale, për të cilat ligji shqiptar parashikon dënime me jo më pak se 3 (tre) vjet heqje lirie përveçse kur dënimi është dhënë për motive politike/ Convicted by a final court decision in the country of origin, in the Republic of Albania or in any third country for criminal offenses for which Albanian law provides punishments of not less than 3 (three) years of imprisonment, except when the punishment it was given for political reasons.

Në rast dënimi ju lutem specifikoni/ In case of convition please indicate:

Shtetin ku jeni dënuar/ The state where you were convicted: ______________

Veprën penale/ The criminal offense: __________________

Lloji i dënimit/ type of conviction: _____________________

Vendim/et gjyqësor i formës së prerë / Final judicial decision/s (Numër dhe data e vendimit/ Number and date of the judicial decision): ____________________________________________________
(bashkëlidhni një kopje të vendimit/ attach a copy of judicial decision)



	3. Deklarim për rekordet kriminale në listat e organizatave ndërkombëtare, partnere të sigurisë/ Statement on beoing registered as a person with a criminal record in the lists of international organizations, security partners

	
Unë deklaroj që / I declare that:

□ Kam qenë/ I have been	                 □ Nuk kam qenë/ I have not been

i regjistruar si person me rekorde kriminale në listat e organizatave ndërkombëtare, partnere të sigurisë/ registered as a person with a criminal record in the lists of international organizations, security partners;


	4. Deklarime përfundimtare/ Final declarations:

	
Unë  (emër, mbiemër) / I (name, name) _______________________________


	po paraqes kërkesën për fitimin e shtetësisë shqiptare sipas programeve të veçanta të shtetësisë dhe me anë të kësaj deklarate konfirmoj me nënshkrimin tim se:
i.  pranoj me vullnetin tim të lirë dhe jap pëlqimin për mbledhjen, kontrollin, verifikimin, përpunimin e të dhënave të mia personale në kuadër të kërkesës time për fitimin e shtetësisë shqiptare.
ii. jam i vetëdijshëm që Agjencia e Hartimit të Programeve të Veçanta të Shtetësisë rezervon të drejtën për të verifikuar çdo informacion personal lidhur me mua dhe mund të kryejë verifikime në bashkëpunim me organet ligjzbatuese për të marrë të dhëna për mua si kërkues.
iii. informacioni i paraqitur në këtë kërkese dhe dokumentacioni bashkëlidhur janë të vërteta dhe të sakta.
iv. jam i vetëdijshëm se dorëzimi i dokumentacionit të rremë dhe dhënia e informacionit personal të rremë me shkrim, është një vepër e dënueshme sipas Kodit Penal në Shqipëri dhe se informacioni i rremë mund të çojë në refuzimin e kërkesës time për fitimin e shtetësisë shqiptare në zbatim të legjislacionit në fuqi për shtetësinë shqiptare.
	I am applying for Albanian citizenship according to the special citizenship programs and by means of this statement I confirm with my signature that:
i.  I accept of my own free will and give my consent to the collection, control, verification, processing of my personal data in the context of my request to obtain Albanian citizenship.
ii. I am aware that the Special Citizenship Programs Designation Agency reserves the right to verify any personal information about me and may conduct verifications in cooperation with law enforcement agencies to obtain data on me as an applicant.
iii. the information presented in this application and the accompanying documentation are true and correct.
iv. I am aware that submitting false documentation and providing false personal information in writing is a punishable offense under the Criminal Code in Albania and that false information may lead to the rejection of my application for Albanian citizenship pursuant to legislation in force for Albanian citizenship.

	Seksioni V / Section V
Dorëzimi i formularit të aplikimit dhe dokumentacionit /
Submission of application form and documentation

	
Ky formular dhe dokumentacioni bashkëlidhur do dorëzohet pranë Agjencisë së Hartimit të Programeve të Veçanta të Shtetësisë / This application form and related documentation will be submitted to the Agency for Drafting Special Citizenship Programs:

a)	nga vetë aplikuesi / by the applicant himself                                                     □
b)	nga përfaqësuesi me prokurë / by the representative with power of attorney   □

Në rast të pikës b) specifikoni / In case of point b) specify:
Emër i përfaqësuesit / Name of representative:  	   ________________________________
Mbiemër i përfaqësuesit / Surname of representative: _________________________________
Dokument identifikimi i përfaqësuesit / Identification document of the representative:
Nr./No	___, datë/ date ___/___/______	 
Nr. Akti i përfaqësimit / No. Act of representation:	___
Datë Akti i përfaqësimit / Date of  Act of representation:  ___/___/______	



Së bashku me këtë formular depozitohen dokumentet përmbledhëse sipas listës bashkëlidhur. /Along with this form, the summary documents are filed according to the attached list.


ANEKS 2

Vlerësimi nga ministria përgjegjëse për arsimin, shkencën dhe sportin ose ministria përgjegjëse për artin dhe kulturën do të përmbajë formatin e tekstit, si më poshtë vijon:
“Lënda: Mendim/vlerësim mbi kontributin për fitimin e shtetësisë Shqiptare, sipas programeve të veçanta të shtetësisë 
Në përgjigje të shkresës suaj nr. _____ datë_____, me lëndë “Mbi vlerësimin e kontributit në fushën e ____ për z./Znj. ______, i cili ka kërkuar të fitojë shtetësinë shqiptare nëpërmjet programeve të veçanta të shtetësisë”, regjistruar në Ministrinë e ___________ me nr.______, datë______ , ju bëjmë me dije, si më poshtë vijon:
Në zbatim të nenit 9, të ligjit nr. 113/2020, “Për shtetësisë”, dhe të shkronjës “c”, të pikës 3, të kreut V, të vendimit nr. ... të Këshillit të Ministrave, “Për përcaktimin e kritereve, të procedurave të kërkesës, të rregullave të kryerjes së verifikimeve dhe kontrolleve të nevojshme për fitimin e shtetësisë shqiptare kur Republika e Shqipërisë ka interes kombëtar  apo interes në fushën ë arsimit, shkencës, artit, kulturës dhe sportit”, Ministria _______, pasi shqyrtoi dokumentacionin bashkëlidhur dhe duke vlerësuar ___ (P.sh.: CV, dëshminë, rekomandimin nga federata etj.) vlerëson së z/znj._______ përbën interes në fushën e ______, pasi kontributi i tij/saj në fushën e _____vlerësohet me interes për Republikën e Shqipërisë.”

